
נוסח לא מתוקן

מושב רביעי

פרוטוקול מס'

מישיבת ועדת הכספים

מיום שני, י"ח בכסלו, התשס"ו 19 בדצמבר, 2006) בשעה 10:00

סדר היום:
תקציב ועדת הבחירות המרכזית לכנסת ה- 17 לשנת 2006

נכחו:
חברי הוועדה:

יעקב ליצמן – היו"ר

חיים אורון

בני אלון

ניסן סלומינסקי

מוזמנים:
ערן פולק – משרד האוצר

תמר אדרי – מנכ"ל ועדת הבחירות

שבח אהרון - חשב

ייעוץ משפטי:   הלית ברק

יועצת כלכלית:  סמדר אלחנני
מנהל הוועדה: טמיר כהן
קצרנית: לאה קיקיון

היו”ר יעקב ליצמן:


שלום לכולם, אני פותח את ישיבת הוועדה. הסעיף הראשון על סדר היום - הצעת תקציב לשנת 2006 של ועדת הבחירות של הכנסת לכסת ה- 17. 


תיאורטית, אם מישהו ירצה להפיל את הבחירות - שיצביע נגד התקציב. האם זה המצב? אני שואל ברצינות. 

תמר אדרי:


נכון, זה המצב. 

היו"ר יעקב ליצמן:

בסדר. זאת אומרת – אפשר שיהיה חוק בחירות ולא יהיו בחירות. אז הכנסת יכולה לחוקק, הנשיא יכול להגיד, וועדת הכספים יכולה להפיל את העניין. 

חיים אורון:


ההנחה היא שוועדת הכספים פועלת באופן רציונלי., כי אז – עולים למעלה ומחליטים על זה שם. 

תמר אדרי:


ועדת הבחירות דנה בתקציב לאחר שהיה דיון מפורט בוועדת הכספים של ועדת הבחירות, ובנשיאות, והיא אישרה את התקציב שמוגש פה. יש  דברי הסבר מפורטים איך הגענו לסכום הזה, ואנחנו מבקשים לאשר את התקציב כפי שהוגש. אם תרצו נתוני רקע על ההבדלים בבסיס הנתונים – בעלי זכות בחירה בבחירות לכנסת ה- 16 היו 4 מיליון – ו-720 אלף. בבחירות לכנסת ה- 17 יש 5,018,257 בעלי זכות בחירה. 

חיים אורון:

כמה העליה באחוזים? 

היו"ר יעקב ליצמן:


כמה תוספת יש? אין תוספת קלפיות. 

תמר אדרי:


יש תוספת של הרבה קלפיות. לעומת – 7,786 שהיו בבחירות לכנסת ה-16 היום, ואני מדברת רק על הקלפיות הרגילות, יש 8,547.  השינוי הוא גם בגלל הגידול וגם בגלל שינויים בתוך היישובים עצמם. בכל מקום ישוב, בכל שכונה – מקימים קלפי. את מקומות הצבת הקלפי אנחנו מקבלים ממשרד הפנים.  

חיים אורון:


- - קלפיות נוספות? 

תמר אדרי:


כן, ויותר מזה – יש את חוק הקלפיות המונגשות לנכים, 

חיים אורון:


זה חוק שלי. 

תמר אדרי:


אז בפעם הקודמת היו 700, והיום יש מעל ל- 1,220. כל קלפי כזו מחייבת פקיד נוסף. אז יש שינוי די גדול. 


יש דברי הסבר, ואם תקראו – זה נבנה אחד לאחד לפי הכמות.  לא השתנה השכר, ולא שום דבר. הכל נשאר בדיוק כמו שהיה בבחירות הקודמות, רק הכמויות השתנו. 

חיים אורון:


מה עם הימאים? שמעתי שיש 4 ימאים. 

תמר אדרי:


לפי החוק- כל אניה שנושאת דגל ישראל, שיש בה 14 ימאים – יש בה הצבעה. הפעם ניסינו לתקן את החוק. בבחירות הקודמות לא היתה הצבעה בקרב ימאים. 

חיים אורון:


אז למה זה מופיע – 500 אלף? 

תמר אדרי:


זה כולל את הנציגויות. 

חיים אורון:


כמה, מתוך זה, האוניות? 

תמר אדרי:


אנחנו בנינו על 100, בסך הכל. יש 96 נציגויות. 


פעם באמת היתה בקשה של איגוד הימאים לשנות את החוק – שייקבע שכל אניה שיש בה 5 ישראלים -  - אל תשכחו שכאשר עשו את החוק אז, היו גם אניות נוסעים, שאין לנו היום. אבל אז, ועדת החוקה סירבה לחוקק את החוק, כי היא אמרה שזה  -- יחד. 

היו"ר יעקב ליצמן:

 יש הרבה סעיפים שאין שום שינוי בתקציב שאישרתם. גם זה לא סביר. הרי יש סעיפים שאנחנו יודעים שעולים, באופן אוטומטי: שכירת רכב. 

תמר אדרי:


שכירת רכב – השתנה. אנחנו כנראה נשכור פחות רכבים. היום יש אנשים עם רכבים צמודים. 

חיים אורון: 


זה מופיע בהוצאות השכר. 

היו"ר יעקב ליצמן:

 האמת - רציתי להצביע נגד כי לראות מה קורה על פי חוק, אני אגיד לכם את האמת, כי המצב הזה הוא אבסורד. 

חיים אורון:


אני בכל זאת שואל - איפה הבקשה? מאיזה סעיף תקציבי זה? 

תמר אדרי:


סעיף 134 לחוק הבחירות לכנסת אומר שוועדת הכספים של הכנסת תאשר בכל שנה את תקציב הבחירות על פי הצעת ועדת הבחירות. 

היו"ר יעקב ליצמן:


מימון של 2006? 

חיים אורון:


אני שואל בכל זאת : אין תקציב של השנה הבאה. על מה זה נבנה?

שבח אהרון :


-- תקציב, - - על מה שהעמידה לרשותנו - - 

היו"ר יעקב ליצמן:

 יש דווקא בוועדת הפנים כרגע פקידי אוצר. אפשר לבקש שיגיע לכאן.  

חיים אורון:


לפי דעתי - אנחנו מאשרים את התקציב אבל אנחנו צריכים לאשר גם העברת תקציב - מאיפה לאיפה. מה שאנחנו מאשרים פה זה שמותר לכם להוציא 193 מיליון שקל. נניח שאשרנו

 בחלוקה הזו- מאיפה מביאים את הכסף הזה? 

שבח אהרון:


האוצר אמר שיעמיד לרשותנו. כנראה מהרזרבה. 

היו"ר יעקב ליצמן:


אבל גם אם זה מהרזרבה – צריכה לבוא בקשה. 

חיים אורון:


אין רזרבה בשנה הבאה. גם אם זה מהרזרבה - צריכה להיות העברה כזו. 

היו"ר יעקב ליצמן:


אני מניח שתגיע. 

חיים אורון:


אתה יודע למה שאני שואל את זה. כי אנחנו צריכים את הקטר הזה בשביל עוד כמה קרונות. 

תמר אדרי:


בכל אופן, אנחנו, מבחינתנו , שבח אהרון דיבר עם הרפרנט מהאוצר, וגם דיברנו עם החשב הכללי, כי אנחנו לא יכולים לעבוד על 1 חלקי 12 של תקציב רגיל, כי התקציב הרגיל הוא 10 מיליון . 

חיים אורון:


זה משהו לא מובן מה שהובא לפה. הוועדה צריכה לאשר את הרכב התקציב שלכם. אבל אין כסף בינתיים. 

תמר אדרי:


זו בעיה של המדינה. 

חיים אורון:


בסדר, אבל המדינה זה פה. 

תמר אדרי:


הבעיה היא לא של ועדת הבחירות. 

היו”ר יעקב ליצמן:


הבעיה היא לא שלכם. אני מניח שהם יעבירו את זה באיזה שהוא מקום, יכול להיות שעל חשבון 2006, אני לא יודע. נחכה ונראה. אולי זה בתוך ה- 250 מיליון שקל.

חיים אורון:


מענק איזון? זה לא יכול להיות. 

תמר אדרי:


אבל הבקשה שלי היא שתאשרו לנו. 

היו"ר יעקב ליצמן:

 מי בעד הצעת התקציב של ועדת הבחירות המרכזית לכנסת ה0-17 לשנת 2006 בסך 193,740 מיליון שקל?  רוב בעד.  ההצעה אושרה. 

תמר אדרי:


כמו בכל בחירות אנחנו מבקשים להסמיך את יושבת ראש הוועדה להעביר מסעיף לסעיף . 

היו"ר יעקב ליצמן:

 האם זה חוקי? 

הלית ברק:


בוודאי. 

היו"ר יעקב ליצמן:

למה, למשל, במשרד הפנים אני לא יכול להסמיך מישהו באופן דומה? 

הלית ברק:


כיוון שלגבי משרד הפנים אין סעיף ספציפי בחוק. כאן, בחוק, באופן מפורש כתוב שהשופטת, שהיא יושבת ראש הוועדה  - --

היו"ר יעקב ליצמן:

 בסדר, אני מצביע גם על זה - מי בעד להסמיך את יושבת ראש ועדת הבחירות המרכזית להעביר סכומים מסעיף לסעיף ? מי נגד? אושר, תודה רבה. 


נציג האוצר נמצא כאן - ויש לנו שאלות אליו: יש בתקציב 193 מיליון שקל.  מאיפה הכסף? 

ערן פולק:


מתקציב שמתוכנן  ל- 2006. עדיין לא נסגר איך יהיה תקציב -- 

היו"ר יעקב ליצמן:


אבל אתה צריך להעביר כאן, בוועדת הכספים. 

ערן פולק:


לא מביאים שינויים תקציביים לשנת 2006 כי הוא עדיין לא אושר, ולא קיים. תקציב 2006 יהיה תקציב המשכי. 

היו"ר יעקב ליצמן:

אבל איך משלמים? לפי מכתב של דורית בייניש? אז יש לי כמה מכתבים כאלה. 

ערן פולק:


בימים הקרובים ייסגר המנגנון שדרכו ינוהל תקציב המשכי, ותקציב ועדת הבחירות יופיע בו. 

היו"ר יעקב ליצמן:

מה זה המשכי? 

חיים אורון:


הם יביאו לך נייר ויגידו לך איזה סעיפים יהיו. תדאג שהסעיף שלנו יופיע שם. 

היו"ר יעקב ליצמן:

 מה זה תקציב המשכי? 

ערן פולק:


תקציב מעבר עד אישור תקציב 2005. 

היו"ר יעקב ליצמן:

זאת אומרת שאפשר, רק בהינף יד של אגף התקציבים, להעביר מסעיף לסעיף, אפילו שאין אישור תקציבי. 

ערן פולק:


לא, אין העברות בבניית תקציב מעבר. 

היו"ר יעקב ליצמן:

 זה המשכי. אני מודה לאדוני, השכלתי מאד. אנחנו נשתמש בזה, בעזרת השם, במהלך השבוע. כל פעם אנחנו לומדים דברים חדשים. 

אני מודה לכם, הישיבה ננעלה. 

הישיבה ננעלה בשעה 10:20



